b"\n_START_ARTICLE_\nHubo't hubad\n_START_PARAGRAPH_\nAng hubu't-hubad, hubo't hubad o hubo at hubad ay ang kawalan ng pantakip na kasuotan ng isang tao. Sa kalagayang ito, nakalantad ang buo o bahagi ng mga maseselan at pribadong parte ng katawan. Sa paghihiwalay ng dalawang mga salitang ito, tumutukoy ang hubo o kahubuan sa kawalan ng damit mula sa baywang paibaba habang ang hubad o kahubaran naman ay kawalan ng kasuotan mula baywang pataas. Nakalantad ang lahat ng mga panlabas na bahagi ng katawan sa kalagayan ng kahubaran."